આજરોજ યોજાનાર કાર્યક્રમ માટે આર્ટ આેફ લિવીગ સંસ્થા દ્વારા રાજકોટના રેસકોર્ષ મેદાનમાં 10 હજાર સ્કે.ફુટના વિશાળ સ્ટેજ બનાવવામાં આવ્યું છે. તેમજ મેદાન પર તૈયારીઆેને આખરી આેપ આપવામાં આવ્યુ છે. રેસકોર્ષ મેદાનમાં વિશાળ સ્ટેજ, આકર્ષક દ્વાર તેમજ અષ્ટલક્ષ્મી હવનમાં સંકલ્પ માટે યજમાનને બેસવાની ખાસ વ્યવસ્થા કરવામાં આવી છે. જયારે પૂજા, હવન તથા મહાસત્સંગમાં હાજરી આપવા બેંગ્લોરથી ખાસ તાલીમ મેળવેલા વેદના જાણકાર પંડિતોની ટીમ પણ આવી પહોંચી છે.